ขายหุ้นกู้ดอก5%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

แบงก์กรุงไทยดูดเงิน9พันล้านกสิกรไทยขึ้นดอกเบี้ย‘ฝากกู้’
โพสต์ทูเดย์ — มหกรรมดูดเงินช่วงปลายปี กรุงไทยขายหุ้นกู้ด้อยสิทธิ 9,000 ล้านบาท จ่ายดอกเบี้ย 5.15% กสิกรไทยขยับขึ้นทั้งกู้ฝาก
ธนาคารกรุงไทยเสนอขายหุ้นกู้ด้อยสิทธิที่มีลักษณะคล้ายทุนที่ไม่สะสมดอกเบี้ยจ่าย และไม่ชำระดอกเบี้ยในปีที่ไม่มีผลกำไร (Hybrid Tier I) ชำระเงินต้นเพียงครั้งเดียว ไม่มีกำหนดระยะเวลาไถ่ถอน โดยไถ่ถอนเมื่อเลิกกิจการ และธนาคารมีสิทธิไถ่ถอนหุ้นกู้ได้ก่อนกำหนดจำนวนไม่เกิน 9,000 ล้านบาท อัตราดอกเบี้ยคงที่ปีละ 5.15% เสนอขายหน่วยละ 1,000 บาท แก่ผู้ลงทุนทั่วไปและผู้ลงทุนสถาบัน จองซื้อหุ้นกู้ได้ตั้งแต่วันที่ 1416 ธ.ค.นี้
หุ้นชุดนี้ผู้ถือหุ้นกู้ไม่อาจนำมาเป็นหลักประกันเงินกู้ได้ และสิทธิเรียกร้องของผู้ถือหุ้นกู้จะด้อยกว่าเจ้าหนี้สามัญแต่มีสิทธิได้รับชำระหนี้ก่อนหน้าผู้ถือหุ้นบุริมสิทธิ ผู้ถือ หุ้นสามัญ นอกจากนี้ก็ไม่มีกำหนดระยะเวลาหรืออายุที่แน่นอน และผู้ถือหุ้นกู้ไม่มีสิทธิในการขอไถ่ถอนหุ้นกู้ก่อนกำหนด เว้นแต่ธนาคารจะเลือกใช้สิทธิไถ่ถอน แต่ต้องพ้นจากเวลา 5 ปี
ด้านนายสมเกียรติ ศิริชาติไชย รองกรรมการผู้จัดการอาวุโส เปิดเผยว่า ธนาคารได้ปรับขึ้นอัตราดอกเบี้ยเงินฝากและอัตราดอกเบี้ยเงินกู้ เพื่อให้สอดคล้องกับภาวะการแข่งขันและตอบสนองนโยบายของธนาคารแห่งประเทศไทย (ธปท.) โดยเงินฝากประจำ 3 เดือน ปรับขึ้น 0.100.25% เป็น 0.951.15% เงินฝากประจำ 6 เดือน ปรับขึ้น 0.150.25% เป็น 1.251.40% เงินฝากประจำ 12 เดือน ปรับขึ้น 0.200.45% เป็น 1.401.60% เงินฝากประจำ 24 เดือน ปรับขึ้น 0.150.25% เป็น 2.152.25% เงินฝากประจำ 36 เดือน ปรับขึ้น 0.25% เป็น 2.50%
นอกจากนี้ ยังได้ปรับขึ้นดอกเบี้ยตั๋วแลกเงิน 0.100.25% โดยตั๋วแลกเงิน 1 เดือน อยู่ที่ 1.15% ตั๋วแลกเงิน 3 เดือน อยู่ที่ 1.251.35% ตั๋วแลกเงิน 6 เดือน อยู่ที่ 1.451.55% และตั๋วแลกเงิน 12 เดือน อยู่ที่ 1.651.75%
ขณะเดียวกันก็ได้ปรับขึ้นอัตราดอกเบี้ยเงินกู้อีก 0.120.15% โดยดอกเบี้ยลูกค้ารายใหญ่ชั้นดีปรับขึ้นเป็น 6.12% ดอกเบี้ยลูกค้าเบิกเกินบัญชีเป็น 6.40% และดอกเบี้ยลูกค้ารายย่อยชั้นดีเป็น 6.65% มีผลตั้งแต่วันที่ 8 ธ.ค.นี้
ด้านนายเลอศักดิ์ จุลเทศ ผู้อำนวยการธนาคารออมสิน กล่าวว่า ได้ขึ้นอัตราดอกเบี้ยเงินฝากเฉลี่ย 0.250.80% โดยเงินฝากประจำ 6 เดือน ปรับจาก 1.25% เป็น 1.50% เงินฝากประจำ 12 เดือน จาก 1.45% เป็น 1.75% เงินฝากประจำรายเดือนยกเว้นภาษี จาก 1.75% เป็น 2.55%
พร้อมกันนี้ได้เพิ่มเงินฝากประจำอีก 2 ประเภท ได้แก่ เงินฝากประจำ 24 เดือน ดอกเบี้ย 2.35% และเงินฝากประจำ 36 เดือน ดอกเบี้ย 2.75% มีผลตั้งแต่วันที่ 9 ธ.ค. 2553 นี้
สำหรับอัตราดอกเบี้ยเงินกู้นั้นยังคงดอกเบี้ยเงินกู้ไว้ที่ 6% และเงินเบิกเกินบัญชีอยู่ที่ 6.25% เช่นเดิม
นายธิติ ตันติกุลานันท์ ผู้บริหารสายงานธุรกิจตลาดทุน ธนาคารกสิกรไทย กล่าวว่า คาดว่าในปีหน้า ธปท.จะปรับขึ้นอัตราดอกเบี้ยนโยบายเพิ่มอีก 0.75% มาอยู่ที่ 2.75% เพื่อดูแลอัตราเงินเฟ้อและลดความเสี่ยงในการเกิดภาวะฟองสบู่ ขณะที่ค่าเงินบาทจะผันผวนสูงและมียืนที่ 28 บาทต่อเหรียญสหรัฐ